**Kivonat**

**Sapi3D tour – UI**

**Nagy-Serbán Tünde**

*Sapientia Erdélyi Magyar Tudományegyetem, Marosvásárhely, Számítástechnika szak negyedéves hallgató, E-mail: nagyserbantunde@gmail.com*

**Témavezető:**

**Dr. Szántó Zoltán,**  egyetemi adjunktus, e-mail: zoltan.szanto@ms.sapientia.ro

*Sapientia Erdélyi Magyar Tudományegyetem, Marosvásárhelyi Kar, Villamosmérnöki Tanszék, Marosvásárhely*

A mai világban az emberek napjait nagyban befolyásolja a digitalizáció. A legtöbb embernél található legalább egy okos eszköz, mely segítségével rengeteg problémát tudunk megoldani, mint például: számlák fizetése, távoli rokonokkal könnyebb a kapcsolattartás. Ugyanezek eszközök és szolgáltatások lehetővé teszik a virtuális túrákat, amelyek a felhasználókat eljuttatják a világ távoli helyeire.

A dolgozat egy webes applikációt mutat be, amely felhasznál egy 3D modellt a Sapientia EMTE egyetemről, ezzel létrehozva az egyetem virtuális túráját. Így a felhasználó, a fejlesztett UI-on keresztül, kedve szerint körbe navigálhatja az egyetemet. Az alkalmazás ugyanakkor rendelkezik a "Vigyél el!" funkcionalítással, amely a felhasználó által kiválasztott helységhez mutatja meg az odavezető utat, sok segítséget nyújtva az egyetemre látogatoknak. Ezen kívül a fejlesztett alkalmazás informatív jelleggel is rendelkezik, mivel számos információt jelenít meg az egyetemmel kapcsolatban, mint például: különböző események vagy elérhetőségek.

A rendszer webes felületre készült és ennek köszönhetően majdnem minden eszközön meg lehet tekinteni, úgy a számítógépen mint a laptopon és nem utolsó sorban a telefonon is. A felhasznált technológiák: Spring Boot, Vue.js, illetve a MongoDB.

Kulcsszavak: 3D model, virtualis túra, webalkalmazas.